alexandrainst/scandi-wiki huggingface dataset:
Masami Tanaka

Masami Tanaka (født 5. januar 1979 i Hokkaidō) er en tidligere brystsvømmer fra Japan, som vant bronsemedalje på 4x100 m medley stafett, under Sommer-OL i Sydney, Australia.  Hun har også fire gullmedaljer, på 50 m, 100 m og 200 m brystsvømming, samt medleystafetten, fra kortbane-VM i 1999, Hongkong.

Eksterne lenker 
 

Japanske svømmere
Verdensmestere i svømmesport for Japan
Olympiske bronsemedaljevinnere for Japan
Deltakere for Japan under Sommer-OL 1996
Svømmere under Sommer-OL 1996
Medaljevinnere under Sommer-OL 2000
Deltakere for Japan under Sommer-OL 2000
Svømmere under Sommer-OL 2000
Deltakere for Japan under Sommer-OL 2004
Svømmere under Sommer-OL 2004
Tidligere verdensrekordholdere i svømming
Fødsler i 1979
Olympiske medaljevinnere i svømming
Enrico Fermi kjernekraftverk (Italia)

Enrico Fermi kjernekraftverk (også kjent som Trino kjernekraftverk eller Trino i Vercelli) var et kjernekraftverk i Trino kommune i Italia. Det ble ofte kalt Trino Vercellese, på grunn av dets beliggenhet i Trino i provinsen Vercelli i nordvestre Italia. Byggingsprosjektet startet i 1960, og fem år senere ble anleggets ene reaktor satt i kommersiell drift. Det var aktivt frem til 1990, da reaktoren ble slått av som følge av myndighetenes avgjørelse tatt i etterkant av den katastrofale Tsjernobylulykken. Kjernekraftverket ble tatt ut av drift samtidig med Caorso kjernekraftverk. 

Anlegget bestod av en trykkvannsreaktor (PWR) som hadde en installert maksimal elektrisk effekt på 270 MW (brutto). Den termiske effekten var på rundt 825 MW.

Referanser

Eksterne lenker 
 Bilde av kjernekraftverket
 Kjernekraft i Italia på world-nuclear.org

Kjernekraftverk i Italia
Nedlagte kjernekraftverk
Kraftverk etablert i 1965
1965 i Italia
Kraftverk nedlagt i 1990
1990 i Italia
Byggverk i Piemonte
Tidligere byggverk i Italia
Garigliano kjernekraftverk

Garigliano kjernekraftverk var et kjernekraftverk som produserte elektrisk kraft ved Garigliano i Campania i Sør-Italia. Det lå ved Sessa Aurunca i nærheten av Caserta, hovedstaden i provinsen Caserta. Utbyggingen av anlegget begynte i 1957, og 1. juni 1964 ble anleggets ene reaktor kommersielt satt igang. Utfasingen skjedde i 1982. En av årsakene til stengingen var for høye vedlikeholdskostnader.

Anlegget hadde en kokvannsreaktor (BWR) med en installert maksimal elektrisk effekt på 160 MW (brutto). Sammen med Latina kjernekraftverk, var anlegget det minste i Italia med tanke på installert effekt og samlet årsproduksjon.

Referanser

Eksterne lenker 
 Informasjon om anlegget på  International Nuclear Safety Center (INSC)
 Kjernekraftverket på world-nuclear.org
 Detaljer på Nuclear Energy Agency 

Kjernekraftverk i Italia
Campania
Kraftverk etablert i 1964
Kraftverk nedlagt i 1982
Nedlagte kjernekraftverk
1964 i Italia
1982 i Italia
Byggverk i Campania
Tidligere byggverk i Italia
Jade Edmistone

Jade Edmistone (født 6. februar 1982 i Brisbane, Australia) er en australsk svømmer som har blitt verdensmester i svømming fire ganger. Hun fikk sitt gjennombrudd i kortbane-VM 2004, der hun tok sølv på 50 m og 100 m brystsvømming. I det samme mesterskapet var hun også med på å vinne gull på 4x100 m medley stafett for Australia.

Edmistone er også innehaver av verdensrekorden på 50 m brystsvømming langbane med tiden 30.31, satt i et stevne i Melbourne i 2006.

Referanser

Eksterne lenker 
 

Australske svømmere
Verdensmestere i svømmesport for Australia
Tidligere verdensrekordholdere i svømming
Personer fra Brisbane
Fødsler i 1982
Deltakere for Australia under Kortbane-VM i svømming 2004
Deltakere for Australia under Kortbane-VM i svømming 2006
Deltakere for Australia under VM i svømmesport 2005
Oleh Lisohor

Oleh Volodymyrovytsj Lisohor (ukrainsk: Олег Володимирович Лісогор, født 17. januar 1979 i Brovary i Kyiv oblast) er en ukrainsk svømmer, som siden 1999 har tilhørt verdenseliten i brystsvømming. Han har syv individuelle VM-gull, 17 individueller EM-gull, samt to EM-gull på stafett. Han har i tillegg to individuelle EM-sølv, to individuelle VM-bronser, to individuelle EM-bronser, og en EM- og VM-bronse på stafett.

Referanser

Eksterne lenker 
 
 

Fødsler i 1979
Personer fra Brovary
Ukrainske svømmere
Verdensmestere i svømmesport
Europamestere i svømmesport for Ukraina
Deltakere for Ukraina under EM i svømmesport 1999
Deltakere for Ukraina under Sommer-OL 2000
Svømmere under Sommer-OL 2000
Deltakere for Ukraina under VM i svømmesport 2001
Deltakere for Ukraina under EM i svømmesport 2002
Deltakere for Ukraina under VM i svømmesport 2003
Deltakere for Ukraina under EM i svømmesport 2004
Deltakere for Ukraina under VM i svømmesport 2005
Deltakere for Ukraina under EM i svømmesport 2006
Deltakere for Ukraina under Sommer-OL 2004
Svømmere under Sommer-OL 2004
Deltakere for Ukraina under VM i svømmesport 2007
Deltakere for Ukraina under EM i svømmesport 2008
Deltakere for Ukraina under Sommer-OL 2008
Svømmere under Sommer-OL 2008
Tidligere verdensrekordholdere i svømming
Brattholmen skule

Brattholmen skule er en offentlig barneskole i Øygarden kommune i Vestland, beliggende sørvest på Litlesotra øst i kommunen. Skolen er blant kommunens større, og tar imot elever fra 1. til 7. trinn.

Skolens hovedmålform er nynorsk, men nynorskandelen blant elevene er synkende og ligger på 27% (2020).

Referanser 

Utdanning i Øygarden
Barneskoler i Vestland
Vallendar

Vallendar er en bykommune i distriktet Mayen-Koblenz i Rheinland-Pfalz i Tyskland. Kommunen ligger omtrent fire kilometer utenfor Koblenz, langs Rhinen. Byen er først og fremst en forstad for Koblenz dominert av boliger, men den huser også verdenssetet for den katolske ordenen Schönstatt og handelshøyskolen WHU – Otto Beisheim School of Management‎. I 2007 hadde Vallendar  innbyggere.

Referanser

Eksterne lenker 
 

Byer i Rheinland-Pfalz
Byer ved Rhinen
Montalto di Castro kjernekraftverk

Montalto di Castro kjernekraftverk (italiensk: Centrale nucleare Montalto di Castro) var et kjernekraftverk i kommunen Montalto di Castro i Italia. Det skulle i prinsippet bruke vann fra Tyrrenhavet som kjølemiddel. Byggingsprosjektet startet i 1974, men anleggets to reaktorer ble aldri satt i kommersiell drift. Byggingen var nesten ferdig i 1988, men da ble planen om å igangsette reaktorene skrinlagt. Grunnen til dette var at italienske myndigheter ble skremt av den katastrofale Tsjernobylulykken som hadde funnet sted to år tidligere. Regjeringen bestemte da å stenge alle kjernekraftverk i Italia. 

Anlegget hadde to kokvannsreaktorer (BWR) som tilsammen hadde en installert maksimal elektrisk effekt på 2 018 MW.

Referanser

Eksterne lenker 
 Bilde av anleggets ene falleferdige reaktorblokk
 Kjernekraft i Italia på UICs nettside
 Kjernekraft i Italia på world-nuclear.org

Kjernekraftverk i Italia
Nedlagte kjernekraftverk
Kraftverk nedlagt i 1988
1988 i Italia
Provinsen Viterbo
Byggverk i Lazio
Tidligere byggverk i Italia
Storhamar 2 YA

Storhamar 2 YA, tidligere Storhamar Yngres, er et ishockeylag på seniornivå underordnet Storhamar Hockey og spiller fra 2019 i 3. divisjon. De spiller sine hjemmekamper i CC Amfi.

Tabellen

Historiene bak laget  
Storhamar 2 YA, tidligere  Storhamar Yngres,  var rekruttlaget til Storhamar Dragons, som het Storhamar 2. Opprettet i 2006 hovedsakelig for å videre utvikle spillere i Storhamar systemet, slik at de som ikke hadde fått spilletid i GET-ligaen kunne spille i 1. divisjon og for å få opp spillere til GET-ligaen. Storhamar 2 spilte fra 2006 til 2012 i 1. divisjon.

Vinteren 2016 startet en gjeng tidligere Storhamar-spillere et hockey-lag som skulle opprinnelig hete «Hamar Vest Hockey» som eksisterte på 1990 og 2000-tallet. Men pågrunn av økonomisk støtte ble det underordnet Storhamar Hockey for spillere rundt Hamar-område og fra andre aldersbestemte lag i Storhamar systemet, og som et rekruttlaget til A-laget som spilte starta i 2. divisjon fra 2016/17 sesong. Og de rykket opp igjen i 2018/2019 til 1. divisjon.  men styret i Storhamar YA trakk laget 1. divisjon og degraderte det til 3. divisjon og er nå et ishockeylag på seniornivå underordnet Storhamar Hockey og Storhamar IL.

Sesonger                
2006-2007 15.-plass 14 poeng Trygve Andreas Hillestad er poengkonge med 24 poeng 
2007-2008 15.-plass 13 poeng Ørjan Mikkelsen  er poengkonge      
2008-2009 15.-plass 13 poeng Ørjan Mikkelsen er poengkonge
2009-2010 17.-plass 14 poeng Eirik Johansen er poengkonge med 25 poeng 
2010-2011 Stilte ikke med lag
2011-2012 17.-plass 11 poeng  Fredrik Arnesen er poengkonge med 32 poeng
2012-2016 Stilte ikke med lag
2016-2017 2.-plass i 2. divisjon
2017-2018 2.-plass i 2. divisjon og kvalik
2018-2019 8.-plass i 1. divisjon
2019-2020 3.-plass med 18 poeng i 3. divisjon. Siste serierunde ble avlyst grunnet koronavirusutbruddet i 2019–2020. 
2020-2021 stilte med lag, men 3. divisjon ble avlyst av Norges Ishockeyforbund grundet koronavirusutbruddet.
2021-2022 1.-plass i 3. divisjon og seriemestere

Trenere 
Tommy Larsen 2006-2007
Ole Eskild Dahlstrøm 2007-2009
 Dan Ivar Karlsen 2009-10
/ Mattias Livf 2011-2012
 Børre Østvang 2016-2018
 Martin Blakseth Huse 2018-2021
 Eirik Johansen 2021-

Klubbrekorder 
 Største seier: 4–10 over Lørenskog 2 i Lørenskog Ishall i 2010.
 Største tap:  2 – 17 mot Grüner Ishockey hjemme i Hamar OL-Amfi i 2012.
 Flest poeng André Paulsen (64) poeng.
 Flest mål Kristian Blystad 63 mål 	
 Flest asister Eirik Johansen 37 assister.
 Flest utvisninger Hermann Aarflot 287 minutter.
 Flest minuspoeng på en sesong Tobias Brustad 57 minuspoeng, 1. divisjon ishockey for menn 2018/19.

Referanser 

Storhamar Yngres 
Ishockeyklubber i Norge
Idrettslag etablert i 2006
Opphør i 2012
Idrettslag etablert i 2016
Martin Gundersen Lindstad

Martin Gundersen Lindstad (født 7. november 1991 i Hamar) er en norsk ishockeyspiller som spillet på  Ringerike IHK. Moderklubben er Storhamar Dragons etter to år på Lillehammer NTG. Ble han en del av Ringerike IHKa- lag. .

Martin er storebror til Storhamar-spiller og Norges U16 Vetle Lindstad. I 2019 valgte Martin å legge skøytene på hylla, og ga seg som aktiv hockeyspiller. I løpet av sin karriere vant han ingen pokaler, og heller ingen individuelle priser.

Eksterne lenker 
  Martin Gundersen Lindstad på Eliteprospects

Norske ishockeyspillere
Ishockeyspillere for Storhamar Hockey
Ishockeyspillere for Ringerike
Ishockeyspillere for Lillehammer IK
Personer fra Hamar kommune
Bergtatt

Bergtatt er et folkrock-band fra Risør i Aust-Agder.

Musikken deres er basert på rockemusikk, men de blander hurdy-gurdy, fele, nøkkelharpe, pumpeorgel og tverrfløyte inn i rocken. Bandet synger på norsk. Debutalbumet Røtter ble utgitt 2. mars 2009, og bandet spilte på fjernsynsprogrammet God morgen, Norge! sammen med Steinar Ofsdal dagen etter. Bandet deltok på by:Larm samme år. Bandet har ligget på Sørlandstoppen med sporet «Ægir». og på fylkestoppen i Sogn og Fjordane med låta "Kristin og Sigurd".  

Bergtatts forrige plate "Lagnadsoger" høstet gode kritikker i hele skandinavia og nordens største hardrockblad, Sweden Rock Magazine, trykket Bergtatt til sitt bryst og kåret plata til en av årets beste plater. Det samme gjorde Metal Norge. Plata ble spilt inn og mixa i legendariske Crystal Canyon Studio av Anders Møller og Tomas Pettersen som har jobbet med band som Turbonegro, Gluecifer, Hellacopters, Ulver, Amulet, Dum Dum Boys, Thom Hell og mange fler. På låta "Huldra"  har de med seg Turid og Anne Marit fra Katzenjammer som gjestevokalister. Steinar Ofsdal spiller fløyte på låta "To Systre".  



Debut
Bergtatt debuterte i 2009 med CD-en Røtter, som gjennomgående fikk positiv omtale. Bergtatt har sammen med andre artister opptrådt på festivaler som Midnattsrocken, Canal Street, Målrock, Vikedal Roots og Skåtøy Visefestival. Bergtatt har varmet opp for artister som Åge og Sambandet, VAMP, Levellers, Bo Kaspers Orkester og Bob Hund.

Diskografi 
2009: Røtter, MTG Music
2013: Lagnadsoger, MTG Music

Medlemmer 
Linn Katrin Øygard – Vokal, Orgel, Fløyte
John Stenersen – Nøkkelharpe og Dreielire
Andreas Stormo – Gitar
Jarle Skår Nor – Bass
Emil Andersen – Trommer

Referanser

Eksterne lenker 
 
 Bergtatt på MySpace
 Bergtatt på Facebook
 Intervju hos Metal-Norge

Norske rockegrupper
Norske folkemusikkgrupper
Svartsengi kraftverk

Svartsengi kraftverk er et geotermisk kraftverk på Island. Det er beliggende sydvest på Island på halvøya Reykjanes nord for Grindavík og eies av HS Orka.

Prøveboring i Svartengiområdet startet i november 1971, og det ble planlagt å bore 700 meter dypt. På 250 meters dyp var temperaturen om lag 200°C, og det ble da boret tre brønner på opptil 400 meters dybde. Varmtvannsproduksjon fra disse brønnene startet i 1976. Spillvann fra anlegget dannet etter hvert en lagune av blått, mineralholdig vann. Den blå lagune er i dag et populært spabad.

Etter flere utvidelser av anlegget var produksjonen i 2007 på 75 megawatt (MW) elektrisk energi og 150 MW termisk energi.

Se også 
 Geotermisk energi på Island

Eksterne lenker 
 

Geotermiske kraftverk på Island
Etableringer i 1976
NK Slaven Belupo

NK Slaven Belupo, ofte kalt Slaven og internasjonalt kjent som NK Slaven Koprivnica, er en kroatisk fotballklubb fra Koprivnica. Laget spiller i den kroatiske toppdivisjonen, Prva HNL. De spiller sine hjemmekamper på Gradski Stadion u Koprivnici, som har en tilskuerkapasitet på .

Selv om det ble grunnlagt en fotballklubb i Koprivnica i 1907, regnes 20. august 1912 som klubbens fødselsdato. Klubben ble da kalt HŠK Slaven, og navnet ble senere endret til HŠK Victorija. Klubben ble imidlertid oppløst på grunn av økonomiske problemer, og Koprivnica ble deretter uten fotballklubb fra 1926 til 1930. I 1930 ble klubben gjenopprettet under navnet HŠK Koprivnica, og de har senere skiftet navn mange ganger før de fikk dagens navn.

Slaven rykket opp til Prva HNL for første gang i 1997, og har holdt seg i den divisjonen siden da. I 2000 spilte de seg til en overraskende femteplass i serien, og kvalifiserte seg dermed for spill i UEFA Intertoto Cup. Der greide laget å komme seg til tredje runde, før de ble slått ut av det tsjekkiske laget Sigma Olomouc med 1–2 sammenlagt. Året etter greide de nok en gang å komme til tredje runde i UEFA Intertoto Cup, men de ble igjen slått ut, denne gangen av det kjente engelske laget Aston Villa med 2–3 sammenlagt. I klubbens neste to sesonger gikk det enda bedre i Europa, og i begge årene kom de til semifinalen i Intertoto Cup.

I 2007 kom Slaven til den kroatiske cupfinalen etter å ha slått de regjerende cupmestrene  Rijeka 3–2 i den andre semifinalekampen. Selv om de tapte 1–2 mot Dinamo Zagreb, kvalifiserte de seg til UEFA-cupen for første gang i klubbens historie. De vant greit i første kvalifiseringsrunde før de ble slått av det tyrkiske laget Galatasaray. I 2008 ble Slaven nummer to i Prava HNL, og det er deres beste plassering noensinne. Samme år vant de begge kvalifiseringsrundene og kom til første runde i UEFA-cupen.

Slaven ble nummer fire i serien i sesongen 2008/09, og de kvalifiserte seg til spill i Europaligaen i fotball for menn 2009/10. Etter å ha slått Birkirkara og Milano tapte de 1–4 mot norske Tromsø i tredje kvalifiseringsrunde.

Sesonger

Spillerstall 
Oppdatert 4. mai 2022.

Utlånte spillere

Referanser

Eksterne lenker 
 

Fotballag i Kroatia
Fotballag etablert i 1912
Polarnatt

Polarnatt er en periode over minst et døgn i mørketiden da det regnes for å være helt mørkt med klar himmel og uten måneskinn. Den astronomiske definisjonen på (alminnelig) polarnatt er at solbanen gjennom et helt døgn alltid ligger lavere enn 6° under horisonten. Kommer solbanen mellom horisonten og 6° under horisonten regnes det som (alminnelig) tussmørke eller skumring.

Grensen for polarnatt ligger på ca 72°33', hvilket er 155 km nord for Nordkapp, så man må til Bjørnøya eller Svalbard for å oppleve dette i Norge.

Det bemerkes at polarnatt ikke er det samme som mørketid, hvilket inntreffer mellom polarsirklene på 67°30' og polpunktene på 90° under den stedlige vinter. I motsetning til polarnatt, så inntreffer mørketid på det norske fastland fra nordlige deler av Salten og nordover til Troms og Finnmark.

Referanser

Se også
 Astronomisk natt
 Mørketid
 Natt

Kilder
 Meteorologen retter opp i mørketidsforvirring, yr.no
 Hva er tussmørke? yr.no

Tid
Polarområdene
Tio tusen röda rosor

«Tio tusen röda rosor» er en svensk sang med melodi og tekst av Thore Skogman, som ble lansert av Jan Høiland.  I innspillingen til Høiland med Marcus Österdahls orkester, utgitt på singlen Polydor NH59747 i 1968, var sangen en hit som lå på Svensktoppen i seks uker 17. mars 1968–21. april 1968, blant annet på førsteplassen.

«Tio tusen röda rosor» har dessuten bltt spilt inn av danseband som Vikingarna samt Curt Haagers.

I 1995 spilte hardrockgruppen Black Ingvars inn sangen på albumet Earcandy Six i hardrockversjon.

I Dansbandskampen 2008 ble «Tio tusen röda rosor» fremført av Kindbergs, dog ikke live i Sveriges Televisions sendinger da bandet allerede var slått ut før momentet «Dansbandsklassikern». Derimot fantes versjonen på Aftonbladets offisielle samlealbum Dansafton i februar 2009, med musikk fra Dansbandskampen.

Norsk versjon 
Arne Bendiksen har skrevet en norsk tekst. Den norske tittelen er «Favnen full av røde roser».

Innspilling 
Jan Høiland. Utgitt på LP-platen My Songs (Scana 27018).

Referanser 

Svenske sanger
Sanger fra 1968
Port Coquitlam

Port Coquitlam er en by i Metro Vancouver i Canada. I 2007 hadde kommunen 55.735 innbyggere. Den ligger på nordsiden av elven Fraser og på vestsiden av elven Pitt. I nord og øst har kommunen landgrense til Coquitlam, mens den over elven i sør grenser til Surrey og i øst til Pitt Meadows. Jernbanen Canadian Pacific Railway går gjennom kommunen, og den betjenes av en stasjon tilhørende West Coast Express.

Byer i Britisk Columbia
Eirik Solheim

For politikeren se: Erik Solheim
Eirik Johan Solheim (født 20. august 1960)  er professor i ortopedi ved Universitetet i Bergen, og spesialist på skulder, albue, kne  og ankel skader. Eirik Johan Solheim forsvarte sitt doktorgradsarbeide om beintilheling, Effects of Bioerodible Polyorthoester on Heterotopic and Orthotopic Bone Induction in Rats ved Universitetet i Oslo i 1993. Han har sin spesialistutdannelse i ortopedisk kirurgi fra Kysthospitalet i Hagevik, Haukeland universitetssykehus og Haraldsplass Diakonale Sykehus. Han var sjeflege/medisinsk ansvarlig ved Bergen Kirurgiske Sykehus og senere Teres Bergen fra 2005 til 2015.

Dr. Solheim er forfatter eller medforfatter for tre bøker og rundt 90 vitenskapelige artikler. Mye av forskningen omhandler osteogenese (beindannelse), leddbruskskader og leddbruskkirurgi.

Referanser

Eksterne lenker 
	
  
 Eirik Solheim ved Universitetet i Bergen
 Publicationlist.org

Norske medisinprofessorer
Professorer ved Universitetet i Bergen
Personer fra Bergen kommune
Fødsler i 1960
Skogadalsbøen

Skogadalsbøen er en DNT-hytte i Vest-Jotunheimen. Hytta ligger vakkert til i Utladalen ved foten av Gjertvasstind og Fanaråken. Det tok 12 år å bygge hytten som stod ferdig i 1888. 

Fra Sognefjellshytta og Krossbu er det fem timers gange til Skogadalsbøen. Gjennom Utladalen er det ca. tre timer å gå fra Hjelle til Ingjerdbu og 5 timer videre til Skogadalsbøen.

Referanser

Kilder 
Den Norske Turistforening

Den Norske Turistforening
Turisthytter i Vestland
Samferdsel i Luster
Byggverk i Luster
Tunis (guvernement)

Tunis er et av tjuefire guvernementer i Tunisia. Det ligger sentralt nord i landet, langs middelhavskysten. Landets hovedstad Tunis og UNESCO verdensarvstedet Kartago ligger i dette guvernementet.

Tunisias guvernementer
Sylhet (divisjon)

Sylhet er en av sju provinser i Bangladesh. Det ligger nordøst i landet og grenser til India i nord, øst og sør. Divisjonen dekker et areal på  km². Ved folketellingen i 2011 hadde divisjonen  innbyggere.

Under britisk styre var Sylhet del av Assam. Etter en folkeavstemning 3. juli 1947 ble mesteparten av daværende Sylhet overført til Øst-Pakistan. Omtrent 95% av bangladeshiske innvandrere til Storbritannia kommer fra denne provinsen.

Referanser 

Bangladeshs divisjoner
W. A. C. Bennett-demningen

W. A. C. Bennett-demningen er et vannkraftverk fra 1968 i elven Peace River i provinsen Britisk Columbia, Canada. Verket ligger nordøst i delstaten, om lag 21 km vest for byen Hudson's Hope, og 23 km oppstrøms fra Peace Canyon-demningen. Under utbyggingen ble anlegget en stund kalt Portage Mountain Dam.

Demningen er en 186 meter høy og 2 040 meter lang jordfyllingsdam. Den gir vann til kraftstasjonen Gordon M. Shrum Generating Station, som har 10 turbiner. Installert effekt er 2 730 MW. Produksjonen er i snitt 1,3 TWh årlig.

Demningen demmer opp Williston Lake, som er det største kunstige reservoaret under BC Hydro. Fyllingen av reservoaret startet våren 1968, og var fullført i juli 1972. Nedenfor kraftverket starter øvre del av Dinosaur Lake, som er dememt opp kunstig av Peace Canyon-dammen 23 km lengre nede i elva.

Eksterne lenker
 British Columbia Hydro – webside med informasjon om anlegget.
 British Columbia Hydro – «Facility Asset Plan 2004/05», side 11.

Demninger i Canada
Vannkraftverk i Canada
Kraftverk etablert i 1968
Kraftverk i Britisk Columbia
Ragnar Otnes

Ragnar Otnes (født 1959) er en norsk programleder og TV-produsent kjent fra tiden som programleder på TV3.  

Otnes startet karrieren som tekstforfatter i reklamebyrå. Han kom til TV3 i 1989 og ble i første halvdel av 1990-årene kanalens mest profilerte programleder, blant annet med Lykkehjulet, Løs på tråden og Otnes live. Han ledet over 400 direktesendte programmer på kanalen frem til han sluttet i 1995 og siden arbeidet bak kamera. Etter TV3 jobbet han hos produksjonsselskaper som Strix, MTV Produksjon, Dinamo, Nordisk Film, Monster Entertainment, Propaganda Media  og TV-kanaler som NRK og TV 2. Mellom der jobbet han også som kunstmaler noen år (2000–2004). Han har siden 2016 jobbet i sosialtjenesten i Oslo kommune.

I 1980 var han deltaker i NRKs humorprogram Narrespeilet.

TV-program 
(programleder)
 Lykkehjulet (1990–1991)
 Løs på tråden (1992)
 Mann Oh! mann (1994)
 Otnes live (1994–1995)
 Med blikket mot stjernene (1995)

Referanser 

Norske programledere
Norske TV-regissører
Norske TV-produsenter
Personer fra Oslo
Manicouagan-demningen

Manicouagan-demningen, også kjent som Daniel Johnson-demningen, er en demning øverst i elven Manicouagan i provinsen Quebec i det østlige Canada. Denne elva renner gjennom Labradorhalvøya sørover og munner ut i St. Lawrence-elva nær Atlanterhavet. Demningen er hovedbarrieren som regulerer den kunstige Manicouagansjøen, en sirkelrund oppfylling av et urgammelt meteorittkrater. 

Demningen gir vannkraft til vannkraftverkene Manic-5 og Manic-5-PA, førstnevnte er målt etter kapasitet det største av en rekke kraftverk i Manicouagan-elva.

Vannkraftverkene i Manicouagan-komplekset omfatter:
 McCormick vannkraftverk – effekt 350 MW, drives av Compagnie hydroélectrique Manicouagan. 
 Manic-1 – effekt 184 MW, drives av Hydro-Québec. 
 Manic-2 – effekt 1 024 MW, drives av  Hydro-Québec. 
 Manic-3 – effekt 1 244 MW, drives av Hydro-Québec. 
 Manicougan 4 – prosjektet ikke videreført.
 Manic-5 (Daniel Johnson) – effekt 1 528 MW, drives av  Hydro-Québec. 
 Manic-5-PA – effekt 1 064 MW, drives av Hydro-Québec.

Eksterne lenker
 Hydro-Québec - webside med kart og informasjon om Manicouagan-kraftverkene.
 Liste med bilder og data for alle vannkraftverkene til Hydro Quebec.

Demninger i Canada
St. Lawrence